Taalgebruik: mensgemaak, tuisgemaakArgieffoto (Foto: Pexels, Pixabay) Damme is mensgemaak en byvoorbeeld ŉ rok is selfgemaak of tuisgemaak [EERDER AS: eiegemaak] (nie gekoop nie) of jy het dit self gemaak. mensgemaak Wat deur die mens gemaak is en nie byvoorbeeld op natuurlike wyse ontstaan het nie; soms teenoor natuurlik: Natuurlike en mensgemaakte vesels. ≈ Die grense (van natuurreservate) moet sover moontlik natuurlik wees en nie mensgemaak nie (D. Hey: Lewe, 1977, 63). Die Karibameer is die grootste mensgemaakte meer in die wêreld (Ensiklopedie van die Wêreld 5, 1973, 607). Die dolfyn … kan waarnemings doen wat nie eens op die fynste mensgemaakte toerusting gedoen kan word nie (Vaderland, 8 Desember 1971, 3). Die Kerk (staar) hom soms so blind … op sy eie mensgemaakte dogmas dat hy geneig is om Jesus van Nasaret se eenvoudige boodskap van liefde oor die hoof te sien (F.N. v. Niekerk: Vrymesselary, s.j., 187). tuisgemaak op klein skaal in iemand se huis gemaak, nie in ’n fabriek nie; selfgemaak: tuisgemaakte lekkergoed (ook: tuisgebak uit Ouma se kombuis, tuisgebak van die tuisnywerheid)